ConseggioLigure/zenamt huggingface dataset:
Ligurian:
a mega a l’à confermou che a caviggia a no l’é rotta ma solo deslogâ

English translation:
the doctor confirmed that the ankle isn’t broken, only sprained
Ligurian:
ò addeuvio a caviggia pe mollâ a gassa d’amante

English translation:
I used the toggle to loosen the bowline
Ligurian:
sto teu o l’é mai tanto legio ch’o dev’ëse veuo

English translation:
this log is so light it must be hollow
Ligurian:
a tiava sciù l’ægua co-o creuso da man

English translation:
he scooped up water with his cupped hand
Ligurian:
inte l’incavatua do scheuggio ghe cresceiva un pö d’erba còcca

English translation:
in the hollow of the rock a bit of moss was growing
Ligurian:
o carrego o l’é arrezzuo da un gròsso cavo d’äsâ

English translation:
the load is held up by a thick steel cable
Ligurian:
ammiæ de no toccâ o fî da luxe!

English translation:
be careful not to touch the electrical cable!
Ligurian:
o nuou o l’é scentou inta chiña de l’onda

English translation:
the swimmer disappeared into the trough of the wave
Ligurian:
te confesso che i bertoeli me gustan un muggio

English translation:
I’ll admit it, I really love Brussels sprouts
Ligurian:
into menestron ti ti ghe ô metti o cöo?

English translation:
do you put cabbage in your minestrone?
Ligurian:
mæ messiavo o l’à acciantou i cöi inte l’òrto

English translation:
my grandfather planted cabbages in the vegetable garden
Ligurian:
ou, che diascoa sei apreuvo à fâ viatri doî?!

English translation:
oh, what the heck are you two doing?!
Ligurian:
cöse diascoa o dixe quello cretin?

English translation:
what the heck is that idiot saying?
Ligurian:
ma o bellan, ma perché no me lasciæ quetâ?

English translation:
heck, why won’t you leave me alone?
Ligurian:
bellan, che cuattâ!

English translation:
holy cow, what a fall on the bum!
Ligurian:
bellan, che bella dònna!

English translation:
wow, what a beautiful woman!
Ligurian:
bertoeli friti con butiro e aggio

English translation:
fried Brussels sprouts with butter and garlic
Ligurian:
ma ciantila de dî de bellinate!

English translation:
stop talking bullshit!
Ligurian:
o l’à fæto unna bellinata e oua o mangia de repentio

English translation:
he did something stupid and now he regrets it
Ligurian:
no gh’é raxon de preoccupâse pe unna bellinata pægia

English translation:
there’s no reason to worry over such a trifling thing
Ligurian:
se burlan de lê con dîghe ch’o l’à o bellin piccin

English translation:
they tease him saying he has a small dick
Ligurian:
chì mi no gh’accapiscio un bellin!

English translation:
I don’t understand a damn thing here!
Ligurian:
bellin che cado ancheu!

English translation:
fuck it’s hot today!
Ligurian:
bellin, che mâ che ti m’æ fæto!

English translation:
fuck, you really hurt me!
Ligurian:
ti fæ o bellinon e dapeu ti t’allamenti de conseguense

English translation:
you act like a dickhead and then you complain about the consequences
Ligurian:
ei semenou i çeixai?

English translation:
have you sown the chickpeas?
Ligurian:
o governo o s’é arreiso apreuvo a-e prescioin internaçionale

English translation:
the government caved in to international pressure
Ligurian:
a truppa nemiga a gh’à mollou

English translation:
the enemy troop gave way
Ligurian:
a s’é arreisa a-a stanchessa e a s’é addormia in sciô sofà

English translation:
she gave in to exhaustion and fell asleep on the couch
Ligurian:
dòppo o tæramòtto a miagia a gh’à mollou

English translation:
after the earthquake the wall collapsed
Ligurian:
l’astrego o gh’à mollou sott’a-o peiso de gente

English translation:
the floor gave way under the weight of the crowd
Ligurian:
o l’à lasciou a butega à seu figgia

English translation:
she handed the shop over to her daughter
Ligurian:
quello figgeu o m’à lasciou o pòsto in sce l’autobo

English translation:
that boy gave up his seat to me on the bus
Ligurian:
o l’à provou à asconde o documento tra i atri papê

English translation:
he tried to conceal the document among the other papers
Ligurian:
a gatta a s’é ascosa tra i costi do giardin

English translation:
the cat hid among the bushes in the garden
Ligurian:
a poeta a çelebra a bellessa do mâ

English translation:
the poet celebrates the beauty of the sea
Ligurian:
ti veu festezzâ o Dënâ co-a mæ famiggia?

English translation:
do you want to celebrate Christmas with my family?
Ligurian:
o parreco o l’à çelebrou a messa

English translation:
the parish priest celebrated mass
Ligurian:
e mappe do çê aggiuttan à orientâse de neutte

English translation:
celestial maps help in finding one’s bearings at night
Ligurian:
o canto o paiva d’origine diviña

English translation:
the song seemed of heavenly origin
Ligurian:
o sallon o l’aiva a soffita bleuçê

English translation:
the living room had a sky-blue ceiling
Ligurian:
o pittô o l’à piggiou un bleuçê luxente pe-o fondo

English translation:
the painter chose a luminous sky blue for the background
Ligurian:
i prævi an da fâ voto de fantinægo

English translation:
priests must take a vow of celibacy
Ligurian:
t’ê delongo fantin ò ti t’ê sposou?

English translation:
are you still single or have you gotten married?
Ligurian:
a çellula a l’é l’unitæ base de tutte e forme vivente, da-i battëi à l’òmmo

English translation:
the cell is the basic unit of all living beings, from bacteria to humans
Ligurian:
a çellula fotovoltaica a converte a luxe do sô

English translation:
the photovoltaic cell converts sunlight
Ligurian:
ciantila de zugâ co-o telefonin e stanni attento!

English translation:
stop playing with your cell phone and pay attention!
Ligurian:
a respiaçion da çellula a produxe energia pe mezo de l’oscidaçion do glucòsio

English translation:
cellular respiration produces energy through the oxidation of glucose
Ligurian:
unna coâ de ciumento

English translation:
a pour of concrete
Ligurian:
cöse gh’é da çeña?

English translation:
what’s for dinner?
Ligurian:
perché no v’affermæ pe-a çeña?

English translation:
why don’t you stay for dinner?
Ligurian:
o camin o l’ea pin de çenie

English translation:
the fireplace was full of ashes
Ligurian:
se semmo inteixi à segni, no gh’é stæto beseugno d’atro

English translation:
we understood each other with gestures, nothing else was needed
Ligurian:
l’òspite d’önô a l’ea unna scrittoa de çent’anni ch’a travaggia ancon

English translation:
the guest of honor was a centenarian writer still active
Ligurian:
o museo o l’accheugge unna mostra pe-o çentanâ da seu fondaçion

English translation:
the museum is hosting an exhibition for the centenary of its founding
Ligurian:
o çenteximo giorno

English translation:
the hundredth day
Ligurian:
o l’aiva speiso fin à l’urtimo citto

English translation:
he had spent down to the last cent
Ligurian:
un çenteximo de grammo

English translation:
a hundredth of a gram
Ligurian:
unna bottiggia da settanta çentilitri

English translation:
a seventy-centiliter bottle
Ligurian:
inandia un testo riondo da 30 çentimetri de diametro

English translation:
prepare a round baking pan 30 centimeters in diameter
Ligurian:
un çentanâ, doe çentanæa

English translation:
about a hundred, about two hundred
Ligurian:
into magazzin gh’é arrestou un çentanâ de scatoe da dâghe recatto

English translation:
about a hundred boxes are left in the warehouse to be sorted
Ligurian:
çento euro no bastan pe accattâ quello cappòtto de laña

English translation:
a hundred euros isn’t enough to buy that wool coat
Ligurian:
te l’aviò za dito çento vòtte!

English translation:
I must have told you a hundred times already!
Ligurian:
ti ô sæ quante gh’ò dæto pe sto giachê? doe fette!

English translation:
do you know how much I paid for this jacket? two hundred!
Ligurian:
ti ô veddi o barcon çentrale?

English translation:
do you see the central window?
Ligurian:
o pillastro do mezo o sostëgne tutta a vòtta

English translation:
the central pillar supports the entire vault
Ligurian:
un viægio inte l’Asia do mezo

English translation:
a trip to Central Asia
Ligurian:
a Còsta Rica a l’é inte l’America do mezo

English translation:
Costa Rica is located in Central America
Ligurian:
a banca çentrale a l’à tiou zu i tasci

English translation:
the central bank has lowered interest rates
Ligurian:
sto palaçio o l’à o rescädamento çentrale

English translation:
this building has central heating
Ligurian:
o tema primmäio do convëgno o saià l’intelligensa artifiçiale

English translation:
the central theme of the conference will be artificial intelligence
Ligurian:
l’idea primmäia do progetto a l’é stæta seu

English translation:
the central idea of the project was his
Ligurian:
a çentrale de poliçia a l’é inte quella stradda

English translation:
the police headquarters is on that street
Ligurian:
mæ barba o travaggiava inte unna çentrale elettrica

English translation:
my uncle used to work at a power plant
Ligurian:
o governo o veu çentralizzâ a gestion de scheue

English translation:
the government wants to centralize school administration
Ligurian:
ò dæto into gòtto co-a balletta

English translation:
I hit the glass dead center with the ball
Ligurian:
o pscicòlogo o l’à addivinou de ficco o problema

English translation:
the psychologist immediately pinpointed the problem
Ligurian:
metti ben o quaddro into mezo da miagia

English translation:
center the painting properly on the wall
Ligurian:
o çentro de gravitæ da Tæra

English translation:
the Earth’s center of gravity
Ligurian:
o çentro do rombo o l’é à l’incroxo de seu diagonale

English translation:
the center of the rhombus is found at the intersection of its diagonals
Ligurian:
into mezo da töa o l’aiva misso un vaso con de scioe fresche

English translation:
in the middle of the table she had placed a vase with fresh flowers
Ligurian:
no ti peu stâ assettou lie, into mezo da stradda!

English translation:
you can’t sit there, in the middle of the road!
Ligurian:
ancheu ceuve in sce l’Italia do mezo

English translation:
today it’s raining over central Italy
Ligurian:
o lago o s’attreuva into mezo da ciaña

English translation:
the lake is located in the center of the plateau
Ligurian:
a lezze a l’é passâ co-i voti do çentro

English translation:
the law passed with the votes of the center
Ligurian:
o çentro-drita o l’à guägno 400 setti

English translation:
the center-right won 400 seats
Ligurian:
o cheu da costion o l’é a mancansa de fondi pe-o progetto

English translation:
the heart of the matter is the lack of funds for the project
Ligurian:
o cheu de sta tragedia o l’é o conflitto tra poæ e figgio

English translation:
the heart of this tragedy is the conflict between father and son
Ligurian:
a l’é anæta à stâ in çittæ

English translation:
she went to live downtown
Ligurian:
o çentro de Milan o l’é delongo pin de trafego

English translation:
the center of Milan is always very congested
Ligurian:
o çentro sportivo o l’é provisto de palestra, pisciña e campi da tennis

English translation:
the sports center has a gym, swimming pool, and tennis courts
Ligurian:
emmo fæto un gio inta çittæ antiga pe tutto o poidisnâ

English translation:
we strolled through the historic center all afternoon
Ligurian:
o vaso de çeramica o l’é stæto decorou à man

English translation:
the ceramic vase was hand-decorated
Ligurian:
da figgeu zugavimo co-e cannette

English translation:
as children we used to play with blowpipes
Ligurian:
o se n’é anæto in çerchia d’öo

English translation:
he went off in search of gold
Ligurian:
semmo vegnui matti à çercâlo pe tutto Zena

English translation:
we went crazy looking for him all over Genoa
Ligurian:
emmo çercou e ciave da tutte e parte, ma no ê emmo attrovæ

English translation:
we searched for the keys everywhere, but we couldn’t find them
Ligurian:
çerchemmo un travaggio

English translation:
we’re looking for a job
Ligurian:
o çercava un pö de paxe dòppo unna giornâ diffiçile

English translation:
he was seeking a bit of peace after a difficult day
Ligurian:
ammia de no cazze!

English translation:
try not to fall!
Ligurian:
ammiemo d’arrivâ à tempo, ben che gh’é do trafego

English translation:
we’ll try to arrive on time despite the traffic
Ligurian:
se çercavan co-i euggi tra e gente inta staçion

English translation:
they searched for each other with their eyes among the crowd at the station
Ligurian:
l’é doî meixi ch’o se çerca unna neuva galante

English translation:
he’s been looking for a new girlfriend for two months
Ligurian:
se t’æ parchezzou lì, a bolletta ti te l’æ vosciua!

English translation:
if you parked there, you brought that ticket on yourself!
Ligurian:
mæ seuxoa a çerca delongo o pei inte l’euvo quande coxiño

English translation:
my mother-in-law always nitpicks when I cook
Ligurian:
ò çercou o mæ gatto pe mâ e pe tæra ma pâ ch’o segge scentou

English translation:
I’ve looked for my cat everywhere but he seems to have vanished into thin air
Ligurian:
un veo fonzou o no lascia mai anâ i seu segretti

English translation:
a true mushroom hunter never reveals his secrets
Ligurian:
a çeimònia a l’é duâ sëi oe

English translation:
the ceremony lasted six hours
Ligurian:
scià no fasse tanti comprimenti!

English translation:
don’t stand on ceremony!
Ligurian:
o ciappaieu o l’à de belle luxerne fresche

English translation:
the fishmonger has some lovely fresh groupers
Ligurian:
o l’à euiou a ciarnea pe fâla giâ ciù megio

English translation:
I oiled the hinge to make it turn better
Ligurian:
a ciarnea de mæ braghe a s’é incrastâ

English translation:
the zipper on my trousers got stuck
Ligurian:
o pacco o l’arrivià de seguo pe doman

English translation:
the parcel will certainly arrive by tomorrow
Ligurian:
a notiçia a l’é vea de seguo

English translation:
the news is certainly true
Ligurian:
«ti vëgni?» «sens’atro!»

English translation:
“Are you coming?” “Certainly!”
Ligurian:
ò a çertessa d’avei serrou a pòrta de cà

English translation:
I’m certain I locked the front door
Ligurian:
no emmo de preuve segue da seu innoçensa

English translation:
we have no firm proof of his innocence
Ligurian:
a l’é unna notiçia segua, stæta confermâ da ciù de unna vivagna

English translation:
it’s confirmed news, verified by multiple sources
Ligurian:
l’é ciæo ch’o guägnià lê, no gh’é de dubbi

English translation:
it’s certain he’ll win, there’s no doubt about it
Ligurian:
con sto trafego, l’é ciæo ch’arriviemo tardi

English translation:
with this traffic, we’re bound to arrive late
Ligurian:
veuggio presentâte à un di mæ amixi

English translation:
I want to introduce you to a certain friend of mine
Ligurian:
à un çerto momento a l’é stæta sciù

English translation:
at a certain point she stood up
Ligurian:
l’é vegnuo à trovâme un tâ sciô Rosci e o m’à dito de cöse in sce de ti

English translation:
a certain Mr. Rossi came to see me and told me some things about you
Ligurian:
sto problema de seguo o no l’é façile da resòlve

English translation:
this problem is certainly not easy to solve
Ligurian:
a no l’é de seguo lê a responsabile de sta scituaçion

English translation:
she’s certainly not the one responsible for this situation
Ligurian:
«Ti ne veu ancon?» «Seguo!»

English translation:
“Do you want some more?” “Of course!”
Ligurian:
gh’é de quelli che no se piggian mai poia

English translation:
some people are never frightened
Ligurian:
gh’é de quelli che dixan che o governatô o daià e dimiscioin

English translation:
some say the governor will resign
Ligurian:
«Ti t’ê ascordou e ciave?» «Pai de no, ê ò chì inta stacca!»

English translation:
“Did you forget the keys?” “Of course not, I’ve got them here in my pocket!”
Ligurian:
«Ti l’æ terminou quello travaggio?» «Pai de scì, no ti t’arregòrdi che l’ò consegnou vëi?»

English translation:
“Did you finish that job?” “Of course I did, don’t you remember I handed it in yesterday?”
Ligurian:
o çervello o contròlla tutte e fonçioin do còrpo

English translation:
the brain controls all the functions of the body
Ligurian:
no me gusta mangiâ a çervella pe-a seu conscistensa

English translation:
I don’t like eating brains because of the texture
Ligurian:
ghe veu un pö de çervello pe resòlve sta costion

English translation:
it takes a bit of brains to solve this matter
Ligurian:
un costo de giäsemin

English translation:
a jasmine bush
Ligurian:
tutt’assemme o sciato di seuccai o s’é affermou

English translation:
suddenly the sound of hooves ceased
Ligurian:
o governo o l’à interrotto e operaçioin militare inta region

English translation:
the government has ceased military operations in the region
Ligurian:
ancon d’assæ che an desmisso de rattellâse!

English translation:
thank goodness they’ve stopped quarreling!
Ligurian:
o leugo da staçion o metteiva angoscia!

English translation:
the station toilet was disgusting!
Ligurian:
t’ê pròpio un reuito!

English translation:
you’re a real piece of trash!
Ligurian:
sto termine o l’é tipico da classe popolare

English translation:
this term is typical of the working class
Ligurian:
a casa ch’a l’é deruâ a l’ea ben ben antiga

English translation:
the house that collapsed was very old
Ligurian:
l’atleta ch’a l’à guägno a regatta a l’é de Saña

English translation:
the athlete who won the regatta is from Savona
Ligurian:
o scignoro che t’æ saluou o l’é seu barba

English translation:
the gentleman you greeted is his uncle
Ligurian:
a figgia ch’o m’à presentou teu fræ a l’é spagnòlla

English translation:
the girl your brother introduced to me is Spanish
Ligurian:
quelli son i figgeu de che te diva

English translation:
those are the boys I was telling you about
Ligurian:
gh’ò un travaggio da meza giornâ, coscì m’arresta do tempo pe studiâ

English translation:
I work half-days, which allows me to study
Ligurian:
no son anæto a-o conçerto, cösa da quæ oua me pento

English translation:
I didn’t go to the concert, which I now regret
Ligurian:
che desastro… e oua cöse femmo?

English translation:
what a disaster… and now what do we do?
Ligurian:
cöse ti fæ doman a-a seia?

English translation:
what are you doing tomorrow night?
Ligurian:
che oa l’é?

English translation:
what time is it?
Ligurian:
che bella idea ch’ei avuo!

English translation:
what a lovely idea you had!
Ligurian:
m’an dito ch’a l’é partia vëi

English translation:
they told me she left yesterday
Ligurian:
a borrasca a l’ea mai tanto violenta ch’a l’à descciantou i erboi

English translation:
the storm was so violent that it uprooted the trees
Ligurian:
son arriescio à fermâli primma che montessan in sciô treno

English translation:
I managed to stop them before they got on the train
Ligurian:
che mi sacce, no se peu

English translation:
as far as I know, you can’t
Ligurian:
l’ò accapio ciù da-i seu euggi che da quello ch’o l’à dito

English translation:
I understood it more from his eyes than from what he said
Ligurian:
mostran ciù indifferensa che interesse

English translation:
they show more indifference than interest
Ligurian:
ti ghe peu mette tanto l’aggio comme e çioule

English translation:
you can put in both the garlic and the onions
Ligurian:
a l’é tanto bella comme de bon incontro

English translation:
she is both beautiful and likeable
Ligurian:
cös’o gh’intra con quello che divimo?

English translation:
what does that have to do with what we were saying?
Ligurian:
chi veu piggiâ parte ch’o tie sciù a man!

English translation:
whoever wants to take part raise their hand!
Ligurian:
m’é cao dî graçie à chi m’à aggiuttou de sti anni

English translation:
I would like to thank those who have helped me over these years
Ligurian:
gh’é de quelli che travaggian de sabbo ascì

English translation:
there are those who work even on Saturdays
Ligurian:
regallilo à chi ti veu, à mi o no m’interessa

English translation:
give it to whoever you want, I don’t care
Ligurian:
chi o l’é sto chì?

English translation:
who is this?
Ligurian:
chi veu vegnî con mi doman?

English translation:
who’s coming with me tomorrow?
Ligurian:
o façionê o l’à sentio un son e o l’à criou «lardò!»

English translation:
the sentry heard a noise and shouted “who goes there!”
Ligurian:
o sordatto o n’à dæto o lardò

English translation:
the soldier gave us the “who goes there”
Ligurian:
tra unna ciarla e l’atra o tempo o l’é xoou

English translation:
between one bit of chatter and another, time flew by
Ligurian:
no stâ à dâ a mente à sti ciæti, no en vëi

English translation:
don’t pay attention to this gossip, it isn’t true
Ligurian:
e böxie en lege e piñe de pua de succao

English translation:
the chiacchiere are light and covered in powdered sugar
Ligurian:
quand’o m’à visto passâ pe-a stradda, o m’à acciammou

English translation:
seeing me pass by on the street, he called out to me
Ligurian:
vëi t’ò acciammou, ma no ti gh’ëi

English translation:
yesterday I called you, but you weren’t there
Ligurian:
vanni à acciammâ teu seu, gh’é a töa lesta

English translation:
call your sister, dinner’s on the table
Ligurian:
an acciammou seu figgio Zòrzo

English translation:
they named their son Giorgio
Ligurian:
ti ô sæ comme ghe dixan à quella figgia da-e mæ bande?

English translation:
do you know what they call that girl where I’m from?
Ligurian:
comme se ghe dixe in ingreise à sta çittæ?

English translation:
what is this city called in English?
Ligurian:
comme se ghe dixe a-e bestie da fattoria in norvegin?

English translation:
what are the farm animals called in Norwegian?
Ligurian:
mæ seu a s’acciamma Texo

English translation:
my sister is called Teresa
Ligurian:
comme l’é ch’o s’acciamma quello ristorante?

English translation:
what’s that restaurant called?
Ligurian:
comme ti te ciammi? comme t’acciammi?

English translation:
what is your name?
Ligurian:
con sti speggetti ghe veddo ciæo

English translation:
with these glasses I can see clearly
Ligurian:
m’an parlou ciæo e sensa temmansa

English translation:
they spoke to me clearly and without fear
Ligurian:
a l’ea, s’accapisce, unna conseguensa da commoçion

English translation:
it was, clearly, a consequence of the shock
Ligurian:
s’accapisce che no poeiva açettâ quelle condiçioin

English translation:
obviously I couldn’t accept those conditions
Ligurian:
e seu poule an ascciæio a costion

English translation:
his words clarified the matter
Ligurian:
ghe vorrieiva unna bella giornâ ciæa

English translation:
we could use a nice clear day
Ligurian:
gh’é unna luxe de un giano ciæo

English translation:
there’s a pale yellow light
Ligurian:
teu fræ o l’é quello co-i cavelli ciæi?

English translation:
is your brother the one with the light-coloured hair?
Ligurian:
i fæti parlan ciæo

English translation:
the facts speak for themselves
Ligurian:
mi te l’ò dito ciæo fin da-o prinçipio, t’ê ti che no t’æ vosciuo intende

English translation:
I told you clearly right from the start, you’re the one who didn’t want to understand
Ligurian:
sott’a-o ciæo de luña

English translation:
under the moonlight
Ligurian:
m’an dito sccetto e netto che non se peu fâ

English translation:
they told me plain and simple that it’s not possible
Ligurian:
gh’é tròppo sciato in sciâ salla, n’arriëscio à sentî cöse ti me dixi

English translation:
there’s too much noise in the room, I can’t hear what you’re saying
Ligurian:
quelli doî massachen fan un sciato de l’inferno co-o martello

English translation:
those two bricklayers are making an infernal racket with the hammer
Ligurian:
o scandalo in Region o l’à caxonou un gran bollezzumme ascì in sciâ stampa naçionale

English translation:
the scandal in the Regional Council caused quite a stir in the national press too
Ligurian:
a l’é unna dònna politica ciavæña ben ben conosciua

English translation:
she’s a very well-known female politician from Chiavari
Ligurian:
ò conosciuo un ciavæn in sciô mercou

English translation:
I met a man from Chiavari at the market
Ligurian:
o ciavæn e o zeneise en de varietæ da mæxima lengua

English translation:
Chiavarese and Genoese are varieties of the same language
Ligurian:
Ciavai o l’é un commun da çittæ metropolitaña de Zena

English translation:
Chiavari is a municipality in the metropolitan city of Genoa
Ligurian:
a pòrta de cà a l’é serrâ à ciave

English translation:
the front door is locked
Ligurian:
ò perso e ciave pe-a stradda, che bello ciæto!

English translation:
I lost the keys on the way, what a disaster!
Ligurian:
a ciave da situaçion

English translation:
the key to the situation
Ligurian:
strenzi o bollon co-a ciave ingleise

English translation:
tighten the bolt with the wrench
Ligurian:
gh’é unna ciastra de sarsa de tomata in sciâ camixa

English translation:
there’s a splotch of tomato sauce on your shirt
Ligurian:
stamattin o cocorocô do gallo o m’à addesciâ à sëi oe

English translation:
this morning the rooster’s crowing woke me up at six
Ligurian:
unna graña de cafè, de gran

English translation:
a coffee bean, a grain of wheat
Ligurian:
o m’à domandou un litro de læte

English translation:
he asked me for a liter of milk
Ligurian:
me pâ de sentî quarchedun ch’o l’acciamma aggiutto

English translation:
I think I can hear someone calling for help
Ligurian:
quant’o t’à ciammou pe-e caròttoe?

English translation:
how much did he ask you for the carrots?
Ligurian:
no vergognâte d’acciammâ aggiutto se ti n’æ de beseugno

English translation:
don’t be ashamed to ask for help if you need it
Ligurian:
ti l’æ za acciammou o conto?

English translation:
have you already asked for the bill?
Ligurian:
un òmmo ançian o l’acciammava a limöxina davanti a-a gexa

English translation:
an old man was begging for alms in front of the church
Ligurian:
ti doviësci ciammâ scuse se t’æ sbaliou

English translation:
you should apologize if you were in the wrong
Ligurian:
o cego o dixe o rosäio co-o præve

English translation:
the cleric recites the rosary with the priest
Ligurian:
un tempo sta chì a l’ea unna gexa paleocrestiaña

English translation:
this was once an early Christian church
Ligurian:
a gexa a l’à inandiou unn’arrecuggeita de dinæ pe-i pövei

English translation:
the church organized a fundraiser for the poor
Ligurian:
da ch’ò fæto stramuo à Berlin ò misso sciù 5 chilli

English translation:
since I moved to Berlin I’ve put on 5 kilos
Ligurian:
a gexa a l’é à çinque chillòmetri de chì

English translation:
the church is five kilometers away from here
Ligurian:
an descoverto unna neuva reaçion chimica

English translation:
they’ve discovered a new chemical reaction
Ligurian:
o chimico o l’à analizzou a compoxiçion de l’ægua do sciumme

English translation:
the chemist analyzed the composition of the river water
Ligurian:
chinâ a testa, i euggi

English translation:
to bow one’s head, one’s eyes
Ligurian:
o cägòllo o s’é mangiou a leituga

English translation:
the snail ate the lettuce
Ligurian:
pe-a reçetta ghe veu i ganeufani, a cannella e o succao

English translation:
the recipe calls for cloves, cinnamon, and sugar
Ligurian:
o no parla d’atro, i dinæ en vegnui o seu besiggio

English translation:
he talks of nothing else, money has become his obsession
Ligurian:
«Quante ghe veu pe anâ in machina?» «Sò assæ!»

English translation:
“How long does it take to drive there?” “Who knows!”
Ligurian:
chisà s’a me pensa?

English translation:
who knows if he’s thinking of me?
Ligurian:
sunniò a chitara

English translation:
I’ll play the guitar
Ligurian:
an serrou a pòrta con unna spranga de færo

English translation:
they barred the door with an iron bar
Ligurian:
perché no ti særi a bocca?

English translation:
why don’t you shut your mouth?
Ligurian:
ciödi a fissua sott’a-a pòrta con unna strassa pe no fâ passâ o fumme

English translation:
block the gap under the door with a rag to keep the smoke from coming through
Ligurian:
me ô creddo che o forno o no fonçioña: t’aivi serrou o gazzo!

English translation:
no wonder the oven doesn’t work: you’d turned off the gas!
Ligurian:
særa l’ægua, ò finio de dâ da beive à l’òrto!

English translation:
turn off the water, I’ve finished watering the garden!
Ligurian:
l’é arrivou o momento de serrâ a votaçion, graçie à quelli ch’an votou!

English translation:
it’s time to close the voting, thanks to everyone who voted!
Ligurian:
dòppo tanto emmo serrou o negòçio co-i fornitoî tedeschi

English translation:
we’ve finally closed the deal with the German suppliers
Ligurian:
a butega da vestî in stradda XX settembre a l’à serrou dòppo trent’anni

English translation:
the clothing store on Via XX Settembre closed down after thirty years
Ligurian:
à che oa o særa o maxellâ de stradda Feuxan?

English translation:
what time does the butcher’s on Via Fereggiano close?
Ligurian:
sto barcon o no se særa ben perché o legno o s’é insciou apreuvo à l’umiditæ

English translation:
this window doesn’t close properly because the wood has swollen with the damp
Ligurian:
dòppo a rattella o s’é serrou inta stançia e o no veu parlâ con nisciun

English translation:
after the argument he shut himself in his room and won’t talk to anyone
Ligurian:
serv’assæ serrâ o staggio quande i beu en scappæ!

English translation:
no use closing the stable door after the horses have bolted!
Ligurian:
de vòtte beseugna strenze un euggio pe mantegnî a paxe

English translation:
sometimes you have to turn a blind eye to keep the peace
Ligurian:
a l’é unna cösa che faieivan tutti

English translation:
it’s something anyone would do
Ligurian:
peu vegnî chisesegge

English translation:
anyone can come
Ligurian:
de vòtte o ven mai tanto violento ch’o picchieiva chisesegge

English translation:
sometimes he gets so violent he’d hit anyone
Ligurian:
tutti quelli ch’ô vegnian à savei, attrovian da dî

English translation:
anyone who finds out will have something to say
Ligurian:
chisesegge ch’o l’é stæto, saià megio ch’o ciamme scuse

English translation:
whoever it was, they’d better apologize
Ligurian:
a no l’é refuosa, a l’é solo un pittin serrâ co-e persoñe ch’a no conosce

English translation:
she’s not unpleasant, she’s just a bit reserved with strangers
Ligurian:
i tulipen en ancon appommæ

English translation:
the tulips are still closed
Ligurian:
i giorni de særo son o lunesdì e o mäcordì

English translation:
the closing days are Monday and Wednesday
Ligurian:
n’an visto in ciæo e l’é comensou tutt’assemme à giâ de voxe in sce de niatri

English translation:
they saw us in public and rumors about us immediately started circulating
Ligurian:
nòstro poæ e nòstra moæ n’an delongo vosciuo ben

English translation:
our parents have always loved us
Ligurian:
o n’à parlou di seu problemi pe longo tempo

English translation:
he talked to us at length about his problems
Ligurian:
ti ne daiësci o teu adresso?

English translation:
would you give us your address?
Ligurian:
se semmo accattæ unna neuva televixon

English translation:
we bought ourselves a new television
Ligurian:
de spesso se gh’allamenta sensa raxon

English translation:
people often complain for no reason
Ligurian:
no se gh’accapisce ninte

English translation:
you can’t make any sense of it
Ligurian:
no stâ à pensâghe ciù

English translation:
don’t think about it anymore
Ligurian:
e niatri cöse ghe poemmo fâ?

English translation:
and what can we do about it?
Ligurian:
seu seu a l’é unna gran mäducâ, no ghe vaggo d’accòrdio

English translation:
his sister is very rude, I don’t get along with her
Ligurian:
da un comme quello no se ghe peu aspëtâ guæi

English translation:
you can’t expect much from someone like that
Ligurian:
stemmo a Saña e se gh’attrovemmo ben

English translation:
we live in Savona and we’re happy there
Ligurian:
gh’anemmo ben ben de spesso

English translation:
we go there very often
Ligurian:
o l’à firmou con un ce grande

English translation:
he signed with a capital C
Ligurian:
«Te desturbo se me fermo pe-a çeña?» – «Gh’ammanchieiva ancon!»

English translation:
“Will I bother you if I stay for dinner?” – “Of course not!”
Ligurian:
de vòtte no capiscio se t’ê intrego

English translation:
sometimes I can’t tell whether you’re clueless or just pretending
Ligurian:
beseugna dâ recatto a-a cantiña perché a l’é piña de ravatti

English translation:
the cellar needs tidying up because it’s full of junk
Ligurian:
scciao, comme ti stæ?

English translation:
hi, how are you?
Ligurian:
böna, à doman!

English translation:
bye, see you tomorrow!
Ligurian:
ò impio çinque cartoin de ravatti

English translation:
I filled five boxes with rubbish
Ligurian:
ciaschedun o l’à o drito d’esprimme a seu opinion in libertæ

English translation:
everyone has the right to express their opinion freely
Ligurian:
ciaschedun di dependenti o l’avià drito à doe settemañe de ferie

English translation:
each employee will be entitled to two weeks of vacation
Ligurian:
e provixoin de mangiâ ean apreuvo à finî

English translation:
the food supplies were running out
Ligurian:
a polenta a l’é unna pittansa pövea

English translation:
polenta is a humble food
Ligurian:
te gusta o mangiâ mescican?

English translation:
do you like Mexican food?
Ligurian:
ancheu se sente o canto de çigae

English translation:
today you can hear the singing of the cicadas
Ligurian:
no gh’accapiscio unn’acca!

English translation:
I don’t understand a thing!
Ligurian:
ti l’æ provâ a neuva pista da biçiclette?

English translation:
have you tried the new bike path?
Ligurian:
sta stradda a no l’é boña pe-e biçiclette, a l’é tròppo streita e trafegâ

English translation:
this road isn’t suitable for cycling, it’s too narrow and busy
Ligurian:
no gh’é ciù de stelle in çê

English translation:
there are no more stars in the sky
Ligurian:
i strasci de neie cazzeivan da-o çê comme ciumme

English translation:
the snowflakes fell from the sky like feathers
Ligurian:
e comete xoavan erte into çê

English translation:
the kites flew high in the sky
Ligurian:
a s’arrecommandava à tutti i santi do çê

English translation:
he was commending himself to all the saints in heaven
Ligurian:
mæ poæ oua o l’é in çê

English translation:
my father is in heaven now
Ligurian:
quella guaixon a l’é stæta un regallo da-o çê

English translation:
that recovery was a gift from heaven
Ligurian:
o çê do forno o va nettezzou

English translation:
the roof of the oven needs cleaning
Ligurian:
o çê fæto à pan o l’annonçia de spesso de l’ægua

English translation:
a mackerel sky often heralds rain
Ligurian:
emmo camminou pe tanto tempo sott’a-o çê nuvio

English translation:
we walked for a long time under the cloudy sky
Ligurian:
çê sen e äia fresca: a giornâ perfetta pe unna camminâ

English translation:
clear skies and fresh air: the perfect day for an outing
Ligurian:
o l’à ascordou unna giffra do còdixe segretto

English translation:
he forgot a digit of the secret code
Ligurian:
a seu giffra a l’ea recammâ in sciâ foddretta

English translation:
her monogram was embroidered on the pillowcase
Ligurian:
an speiso unna somma stramesuâ pe-a casa

English translation:
they spent a fortune on the house
Ligurian:
m’é introu un pei de parpelle inte l’euggio

English translation:
an eyelash got into my eye
Ligurian:
o l’é stæto sciù, o l’à aggrondou e çegge e o gh’à mandou unn’euggiâ arraggiâ

English translation:
he stood up, furrowed his brows and shot him an angry look
Ligurian:
a s’é assettâ in sciâ ziña da stradda

English translation:
she sat down on the edge of the road
Ligurian:
o pòrtego de færo o scrosciva tutte e vòtte che quarchedun o l’arviva

English translation:
the iron gate creaked every time someone opened it
Ligurian:
accattâse çinque euro de çexe

English translation:
to buy five euros’ worth of cherries
Ligurian:
montemmo in çimma a-a Lanterna

English translation:
let’s go up to the top of the Lanterna
Ligurian:
i çimmelli de rave

English translation:
turnip greens
Ligurian:
pe fâ a çimma a-a zeneise gh’é beseugno de tanta persa

English translation:
to make Genoese cima you need a lot of marjoram
Ligurian:
o çemetëio de Staggen o l’arrecheugge uña de ciù grende colleçioin de scurtua monumentale d’Euröpa

English translation:
the Staglieno cemetery houses one of the largest collections of monumental sculpture in Europe
Ligurian:
tante mercançie en produte in Ciña

English translation:
many goods are produced in China
Ligurian:
o cine d’animaçion o piaxe à tutte e etæ

English translation:
animated cinema appeals to all ages
Ligurian:
davanti a-o cine gh’ea unna longa coa de zoveni

English translation:
in front of the cinema there was a long line of young people
Ligurian:
ghe saià unna mostra d’arte cineise a-o museo

English translation:
there will be an exhibition of Chinese art at the museum
Ligurian:
in sciô mercou ò fæto doe ciarle con un cineise ben ben corteise

English translation:
at the market I chatted with a very kind Chinese man
Ligurian:
o cineise o l’é consciderou unna lengua assæ diffiçile da imprende

English translation:
Chinese is considered a very difficult language to learn
Ligurian:
parlo miga tedesco?

English translation:
am I speaking Chinese, perhaps?
Ligurian:
o mecanico o l’à dito che s’é rotto a çengia de trasmiscion

English translation:
the mechanic said the timing belt broke
Ligurian:
ma davei te gusta quella çenta de coccodrillo?

English translation:
do you really like that crocodile-skin belt?
Ligurian:
unna famiggia de pòrchi sarvæghi a l’à attraversou a stradda

English translation:
a family of wild boars crossed the road
Ligurian:
ò finio a xatta de ravieu de pòrco sarvægo con un pö de vin neigro

English translation:
I finished off the bowl of wild boar ravioli with a bit of red wine
Ligurian:
o sò nataliçio o l’é a-i çinque de zenâ

English translation:
his birthday is the fifth of January
Ligurian:
vëi l’ea i çinque

English translation:
yesterday was the fifth
Ligurian:
çinqu’oe depoidisnâ

English translation:
five in the afternoon
Ligurian:
a çittæ a l’ea çircondâ da çinque çente de miage

English translation:
the city was surrounded by five rings of walls
Ligurian:
emmo parlou de questo

English translation:
we talked about that
Ligurian:
sta cösa a no me tocca ciù

English translation:
that no longer concerns me
Ligurian:
ò deçiso de no contâ quella cösa à nisciun

English translation:
I’ve decided not to tell anyone about that
Ligurian:
mæ barba complottista o no credde à quello che contan i giornali

English translation:
my conspiracy-minded uncle doesn’t believe what the newspapers say
Ligurian:
quello che ti dixi o no l’à de senso

English translation:
what you’re saying makes no sense
Ligurian:
con tutto, l’esperiensa a l’é stæta poxitiva

English translation:
nevertheless, the experience was a positive one
Ligurian:
con tutto che ciuveiva fòrte, semmo sciortii

English translation:
it was raining hard, nevertheless we went out
Ligurian:
t’ê ciù cao a cicolata neigra ò quella a-o læte?

English translation:
do you prefer dark chocolate or milk chocolate?
Ligurian:
ò piggiou unna negia de cicolata neigra e de merello

English translation:
I got a cone with dark chocolate and strawberry
Ligurian:
inta cantia di dôsci l’é arrestou solo che un bollo de cicolata neigra co-e nisseue

English translation:
in the sweets drawer there’s only one bar of dark chocolate with hazelnuts left
Ligurian:
gh’é tròppo cado pe beivise a cicolata co-a scciumma de læte

English translation:
it’s too hot to drink hot chocolate with whipped cream
Ligurian:
son vegnuo inderê lunesdì, saieiva à dî vëi

English translation:
I came back on Monday, that is, yesterday
Ligurian:
ò doe carte... veuggio dî, ghe n’ò træ

English translation:
I have two cards… I mean, no, I have three
Ligurian:
o lampadäio o dindanava da-a soffita

English translation:
the chandelier dangled from the ceiling
Ligurian:
i mosaichi de risseu

English translation:
pebble mosaics
Ligurian:
taggiâ e çioule

English translation:
to slice the onions
Ligurian:
l’é arrestou solo che unna çioula inte l’òrto

English translation:
there’s only one onion left in the vegetable garden
Ligurian:
o terme o marca o confin tra i doî commun

English translation:
the boundary stone marks the border between the two municipalities
Ligurian:
vexin a-a cà gh’é trei çipresci

English translation:
near the house there are three cypresses
Ligurian:
no sò ninte in sce quello progetto

English translation:
I know nothing about that project
Ligurian:
un zoveno de vintiquattr’anni pöcassæ

English translation:
a young man of about twenty-four
Ligurian:
e montagne contorna a vallâ da tutti i loei

English translation:
mountains surround the valley on every side
Ligurian:
o borgo o l’ea miägiou do tutto con unna çenta de defeisa

English translation:
the village was completely encircled by a defensive wall
Ligurian:
a sentensa a dependià da-e çircostanse do caxo

English translation:
the verdict will depend on the circumstances of the case
Ligurian:
a deçixon a l’é stæta piggiâ inte un momento diffiçile

English translation:
the decision was made in difficult circumstances
Ligurian:
l’avvocata a l’à çittou e poule esatte do testimònio

English translation:
the lawyer quoted the witness’s exact words
Ligurian:
ò çittou quello cine comme exempio de neorealiximo

English translation:
I cited that film as an example of neorealism
Ligurian:
into seu descorso o l’à fæto unna longa çitaçion de l’Anònimo zeneise

English translation:
in his speech he made a long quotation from the Anonimo genovese
Ligurian:
Zena a l’é a çittæ donde son nasciuo

English translation:
Genoa is the city where I was born
Ligurian:
a çittæ a l’à espresso solidarietæ a-e vittime

English translation:
the city expressed its solidarity with the victims
Ligurian:
i çitten an espresso o seu pai

English translation:
the citizenry expressed its opinion
Ligurian:
o poeta o l’à piggiou a çittadinansa egiçiaña

English translation:
the poet took Egyptian citizenship
Ligurian:
a vitta de çittæ a l’é ciù invexendâ

English translation:
city life is more hectic
Ligurian:
l’amministraçion da çittæ a l’à avaou de neuve regole

English translation:
the city administration has issued new rules
Ligurian:
o marcheise o l’à inviou tutti i çitten a-o ballo inmascarou

English translation:
the marquis invited all the citizens to the masked ball
Ligurian:
mæ lalla a l’é çitteña argentiña

English translation:
my aunt is an Argentine citizen
Ligurian:
i driti çivili en garantii da-a Constituçion

English translation:
civil rights are guaranteed by the Constitution
Ligurian:
in Sciria l’é scciuppou unna guæra çivile

English translation:
a civil war has broken out in Syria
Ligurian:
compòrtite da persoña daben e aspeta o teu gio

English translation:
behave like a civilized person and wait your turn
Ligurian:
a peña de mòrte a no l’apparten à unna soçietæ çivilizzâ

English translation:
the death penalty does not belong to a civilized society
Ligurian:
l’attacco o l’à corpio pe-a ciù parte i çivili

English translation:
the attack mainly struck civilians
Ligurian:
e çiviltæ precolombiañe

English translation:
the pre-Columbian civilizations
Ligurian:
acciammâ scuse o l’é segno de boña creansa

English translation:
to apologize is a sign of civility
Ligurian:
e disegualianse tra e classe soçiale son aumentæ

English translation:
inequalities between social classes have increased
Ligurian:
en parte da mæxima qualitæ de farmachi

English translation:
they belong to the same class of drugs
Ligurian:
a classe a l’à reçevuo o neuvo compagno

English translation:
the class welcomed the new classmate
Ligurian:
l’etæ clascica a l’é vista comme referensa normativa pe-a coltua europea

English translation:
the classical age is seen as a normative reference for European culture
Ligurian:
o parla o grego clascico

English translation:
he speaks classical Greek
Ligurian:
o l’é un clascico exempio d’elegansa sensa tempo

English translation:
it is a classic example of timeless elegance
Ligurian:
an çernuo unna decoraçion clascica e sòbria

English translation:
they opted for classic, understated furnishings
Ligurian:
a l’é a clascica borrasca d’estæ ch’a l’arriva tutt’assemme

English translation:
it’s the classic summer storm that arrives out of the blue
Ligurian:
o bar o l’é pin de casañe

English translation:
the café is full of customers
Ligurian:
e casañe da butega en pe-a ciù parte studenti

English translation:
the shop’s customers are mainly students
Ligurian:
un dëdê o se m’é appösou in sciâ man

English translation:
a ladybug landed on my hand
Ligurian:
se portemmo unna pateca in sciâ mæña doman?

English translation:
shall we bring a watermelon to the beach tomorrow?
Ligurian:
a coa de unna bestia

English translation:
an animal’s tail
Ligurian:
a grigoa a peu perde a coa e fâsela cresce torna

English translation:
the lizard can lose its tail and regenerate it
Ligurian:
ou, voî ei sätou a coa!

English translation:
hey, she skipped the queue!
Ligurian:
emmo fæto mez’oa de coa in autostradda

English translation:
we waited half an hour in traffic on the highway
Ligurian:
o còdiçe Morfin o contëgne i componimenti de l’Anònimo zeneise

English translation:
the Molfino codex contains the works of the Anonimo genovese
Ligurian:
o ministëio o l’à propòsto unna reforma do còdiçe penale

English translation:
the ministry has proposed a reform of the penal code
Ligurian:
un còdiçe compòsto de sëi numeri

English translation:
a code made up of six numbers
Ligurian:
a seu deciaraçion a no l’é coerente con quello ch’o l’à dito vëi

English translation:
his statement is not consistent with what he said yesterday
Ligurian:
brava, vëi ti t’ê mostrâ coerente

English translation:
well done, yesterday you showed yourself to be consistent
Ligurian:
no gh’é de coerensa tra quello che ti dixi e quello che ti fæ

English translation:
there is no consistency between what you say and what you do
Ligurian:
an dæto mostra d’onestæ e grande coerensa

English translation:
they showed proof of honesty and great consistency
Ligurian:
i figgeu an accuggeito l’uga meuia da-a vigna

English translation:
the children picked the ripe grapes from the vine
Ligurian:
mæ pai a no l’à accapio o scignificato do descorso che ghe fava

English translation:
I don’t think she grasped the meaning of what I was telling her
Ligurian:
o s’é varsciuo de l’occaxon pe parlâ co-a direttoa

English translation:
she seized the opportunity to speak with the director
Ligurian:
a s’é varsciua de l’occaxon pe dî graçie à tutti

English translation:
he took the opportunity to thank everyone
Ligurian:
ò piggiou a balla a-o bòtto pe cangiâ d’argomento

English translation:
I jumped at the chance to change the subject
Ligurian:
o laddro o l’é stæto acciappou in sciô fæto da-a poliçia

English translation:
the thief was caught in the act by the police
Ligurian:
o s’é piggiou unna ballonâ drita in scê cogge

English translation:
he took a ball straight to the balls
Ligurian:
mia un pö che coggion, me son ascordou e ciave in cà

English translation:
what an idiot I am, I forgot the keys at home
Ligurian:
mæ cugnâ a l’é unna cuxeuia intrante

English translation:
my sister-in-law is a skilled seamstress
Ligurian:
ti ô sæ che quello cine che ti m’aivi conseggiou o l’é pròpio appascionante?

English translation:
you know that film you recommended is really gripping?
Ligurian:
voeiva anâ à cà, ma m’an tiou drento a-a seu rattella

English translation:
I wanted to go home, but they dragged me into their argument
Ligurian:
e buteghe toccæ da-o sciòpero arrestian serræ fin à doman mattin

English translation:
the shops involved in the strike will remain closed until tomorrow morning
Ligurian:
davei sta muxica a no t’appascioña?

English translation:
does this music really not move you?
Ligurian:
o l’ea mescciou inte unn’investigaçion giudiçiäia

English translation:
he was involved in a judicial investigation
Ligurian:
i studenti an addeuviou a còlla pe attaccâ e scioî secche a-o feggio

English translation:
the students used glue to attach the dried flowers to the sheet
Ligurian:
ò provou à dâ recatto a-e scarpe con un pö de còlla

English translation:
I tried to fix the shoes with a bit of glue
Ligurian:
a villa a l’é scituâ in sciâ colliña e a l’ammia in sciô paise

English translation:
the villa is set on the hill and overlooks the village
Ligurian:
ò disnou in scagno con unna collega

English translation:
I had lunch at the office with a colleague
Ligurian:
beseugna azzonze quelli doî fî

English translation:
those two wires need to be connected
Ligurian:
sta stradda a conliga Zena à Recco

English translation:
this road connects Genoa to Recco
Ligurian:
quello scignoro o l’à unna ciastra in sciô còllo da camixa

English translation:
that gentleman has a stain on the collar of his shirt
Ligurian:
taggiæ e bazzañe a-o còllo, lasciæle seccâ e interræle pe azzonze de l’azöto a-o terren

English translation:
cut the broad beans at the collar, let them dry and bury them to add nitrogen to the soil
Ligurian:
tiâ o còllo a-e galliñe

English translation:
to wring the chickens’ necks
Ligurian:
portâ unna cadenetta a-o còllo

English translation:
to wear a chain around one’s neck